  Майя Бывальцева 22-тӥ пӧсьтолэзьлы Удмуртиын эшшо вить адями коронавируслэсь кулӥз. Кышномуртъёслы 61, 72, 87 арес, воргоронъёслы 60, 66 арес вал. Со сярысь элькунысь оперативной штаб ивортӥз. Берло нуналскын улосвылын коронавирус инфекциен черлан 144 выль учыръёсты пусйизы. Диагноззы Ижкарын 66 улӥсьёслэн зэмаз, Глазкарын – 13, Ува ёросын – укмыс, Воткаын, Можгаын – быдэн сизьым, Вотка, Шаркан ёросъёсын – быдэн куать, Алнаш, Глза, Эгра ёросъёсын – быдэн ньыль, Балезино, Красногорск ёросъёсын – быдэн куинь, Грак, Дэри, Кизнер, Юкаменск ёросъёсын – быдэн кык, Дэбес, Можга, Сьӧлта, Яр ёросъёсын – быдэн одӥг муртлэн. 48 адями висёнэз вормиз Туннэ нуналлы Удмуртиын черлан 38 сюрс 691 черлан учыр лабораториосын зэматэмын. 33 сюрс 127 адями йӧназ. Ковид диагнозэн 587 адями улонысь кошкиз, коронавируслэн тодметъёсынызы – 560 мурт. Али 155-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 186 эскеронъёс ортчытӥзы. 22-тӥ пӧсьтолэзьлы Удмуртиын 267 сюрс 737 адями коронавируслэсь прививка пуктӥз, со пӧлысь 185 сюрс 561-эз кыкетӥ люкетсэ басьтӥзы. Тегъёс: Тазалык Ижкар висён Удмуртия коронавирус  